आगामी मंसिर २१ देखि २८ गतेसम्म आयोजना गर्ने भनिएको आठौं राष्ट्रिय खेलकुद प्रतियोगिताअन्तर्गत बाँकेको कोहलपुर र दाङको लमहीमा सन्चालन गर्ने भनिएको पुरुष तथा महिला क्रिकेटका लागि अझैसम्म उपयुक्त मैदान निर्माण गरिएको छैन । पूर्वाधार निर्माण कार्यमा जुटनुपर्ने आयोजक पक्ष सस्तो प्रचार र बिदेश सयरमै तल्लीन देखिएको छ ।
राष्ट्रिय खेलकुद परिषदले मंसिर तेस्रो साता देखि ५ नम्बर प्रदेशको बाँके बर्दिया, दाङ्ग, कपिलवस्तु र रुपन्देहीमा राष्ट्रिय खेलकुद प्रतियोगिता संचालनगर्ने भनेको छ । ती मध्ये कोहलपुरमा पुरुष क्रिकेट प्रतियोगिता सन्चालन गर्न आवश्यकपर्ने भौतिक पूर्वाधार निमार्ण अझै भएका छैनन् । यो क्रिकेट मैदानमा ६१ लाखको लगानीमा थालेको काम अधुरै छ । २५ लाख रुपैयाँमा ग्याबीनजाली भर्ने र माटो पटानगर्ने काम सकिएको भनिए पनि मैदान उपयुक्त छैन ।
दाङको लमही स्थित यो क्रिकेट मैदान पनि गौचरण स्थल जस्तो देखिन्छ । पैदल हिडन समेत नमिल्ने यो मैदानमा महिला क्रिकेटरलाई उतार्ने कुरा दिउसै सपना देखे जस्तो हो ।
भौतिक पूर्वाधार निर्माणमा जुटनुपर्ने आयोजक पक्षनै विदेश सयरमा तल्लीन छ । उनीहरुको भनाइ र गराइमा कुनै तालमेल देखिदैन । यस्तो अवस्थामा क्रिकेटरहरुले आफनो खेल कला कौशलता कसरी प्रदर्शन गर्लान ? सोचनीय बिषय बनेको छ ।